Diari Oficial de la Generalitat Valenciana


Sumari del DOGV 8264, del 29-03-2018 (2018/2131)

RESOLUCIÓ de 27 de febrer de 2018, de la Conselleria d'Educació, Investigació, Cultura i Esport, per la qual s'atribueix la denominació específica de Marina Baixa a l'Institut d'Educació Secundària número 3 de la Vila Joiosa.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2131


Data del document
:   27-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de febrer de 2018, de la Conselleria d'Educació, Investigació, Cultura i Esport, per la qual s'atribueix la denominació específica de Marina Baixa a l'Institut d'Educació Secundària número 3 de la Vila Joiosa. [2018/2131]  
El Consell Escolar de l'Institut d'Educació Secundària número 3 de la Vila Joiosa, en la sessió celebrada el 4 de desembre de 2017, per majoria de tots els membres, va acordar proposar la denominació específica de Marina Baixa. El Consell Escolar Municipal, en la sessió celebrada el 20 de desembre de 2017, va acordar per unanimitat la proposta del canvi de denominació.  
La proposta disposa de l'informe favorable de la Inspecció d'Educació de la Direcció Territorial d'Educació, Investigació, Cultura i Esport d'Alacant, amb data 8 de febrer de 2018.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
L'article 3.2 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), estableix que una vegada creat el centre, el Consell Escolar podrà proposar-ne a la Conselleria d'Educació la denominació específica, amb un informe previ favorable del Consell Escolar Municipal o, si no n'hi ha, del Ple de l'ajuntament a què pertany.  
L'article 3.3 del reglament mencionat estableix que no podran haver-hi en el mateix municipi instituts d'Educació Secundària amb la mateixa denominació específica o que puga induir a error o confusió. En el Registre de Centres Docents de la Comunitat Valenciana no figura inscrit cap altre centre en aquesta localitat amb la denominació indicada.  
  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
  
U  
Concedir la denominació específica de Marina Baixa a l'Institut d'Educació Secundària número 3 de la Vila Joiosa amb codi de centre número 09746877.  
  
Dos  
Inscriure aquesta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà de la publicació en el Diari Oficial de la Generalitat Valenciana.  
  
Quatre  
Contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
Tot això de conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 27 de febrer de 2018.- El conseller d'Educació, Investigació, Cultura i Esport, p. d. (R 26.10.2016; DOGV 28.10.2016), el secretari autonòmic d'Educació i Investigació: Miguel Soler Gracia.